След разгрома на организираното от комунистическата съпротива Драмско въстание в 1941 година, в района трайно се настанява дясната националистическа съпротива, оглавена от Андон Чауш, който става нелегален вероятно в 1942 година след като убива жена си. Фостеридис оглавява първоначално малка чета от 15-17 души, предимно негови съселяни. По-късно влиза в контакт с други независими националистически чети като тази на Панделис Пападакис, действаща в района на Боздаг, на Анастасиос Аврамидис, която действа в гората Кара дере, и на Теодорос Микропулос, действаща в Байрям дере.